Gennem flere år har Danmark faktisk eksporteret mere gas, end vi har importeret, og det skyldes i høj grad gasfeltet Tyra i Nordsøen.
Men feltet blev lukket i efteråret 2019, fordi der skulle foretages en omfattende renovering, der stod til at koste over 20 milliarder kroner, og derfor kan Danmark for nuværende ikke få gas ad den vej.
Oprindeligt var det planen, at Tyra-feltet skulle genåbne i 2022, men fordi tidsplanen er skredet, bliver det nu først i 2023.
I starten af året pressede flere politikere på for, at man satte turbo på renoveringen, men TotalEnergies, der ejer Tyra-feltet, har slået fast, at det ikke kan lade sig gøre.